Blow Me (One Last Kiss)

«Blow Me (One Last Kiss)», ամերիկացի երգչուհի, երգերի հեղինակ և դերասանուհի P!nk-ի երգը, որը ընտրվել է որպես The Truth About Love վեցերորդ ստուդիական ալբոմի գլխավոր սինգլ։ Սինգլը թողարկվել է «RCA Records» լեյբլի կողմից։ Երգի թողարկումը նախատեսված է եղել հուլիսի 9-ին, սակայն սինգլը մեկ շաբաթ շուտ է թողարկվել, այն բանից հետո, երբ համացանցում հայտնվել է երգի դեմո տարբերակը։ Քննադատները «Blow Me (One Last Kiss)» երգը անվանել են «Փինքի դասական ստեղծագործություն»։ Billboard Hot 100 հիթ-շքերթում գտնվելու երկրորդ շաբաթում iTunes խանութում հայտնիության շնորհիվ երգը 56-րդ հորիզոնականից բարձրացել է 9-րդ հորիզոնական։ Երգի երաժշտական տեսահոլովակը նկարահանել է Դեյվ Մեյերսը, որը նկարահանել է Փինկի երաժշտական տեսահոլովակների մեծ մասը։ Տեսահոլովակի պրեմիերան կայացել է 2012 թվականի հուլիսի 27-ին MTV և VEVO ինտերնետ ալիքով։ 2013 թվականի մարտին երգը մասնակցել է Billboard ամսագրի առցանց հարցմանը, որտեղ զբաղեցրել է երրորդ հորիզոնականը will.i.am-ի և Բրիթնի Սփիրսի «Scream & Shout» և Քելլի Քլարկսոնի «Stronger (What Doesn't Kill You)» երգից հետո։

Երգի մասին 
2011 թվականի հոկտեմբերի 7-ին հայտարարվել էր, որ Jive Records, Arista Records և J Records ձայնագրման ընկերությունները լուծարվել են։ Մինչ այդ հայտարարությունը, այդ լեյբլներում աշխատող շատ արտիստներ (ներառյալ Փինքը) պայմանագրեր էին կնքել ձայնագրման այլ ընկերությունների հետ։ 2012 թվականի հունիսի 19-ին Փինքը տեսաուղերձի միջոցով հայտարարել է, որ նոր ալբոմի առաջին սինգլի վերնագիրը կլինի «Blow Me (One Last Kiss)», և այն կթողարկվի 2012 թվականի հուլիսի 9-ին։ Փինքը նաև հավելել է, որ երգը պետք է շատերին դուր գա։ Դեմո տարբերակի արտահոսքը տեղի է ունեցել 2012 թվականի հուլիսի 1-ին։ Հաջորդ օրը սինգլը տեղադրվել է Փինքի ՅուԹյուբյան էջում։ Billboard ամսագրին տված հարցազրույցում Գրեգ Քերսթինը պարզել է, որ Փինքը դժվարություններ է ունեցել երգի անվան ընտրության հարցում։ Գրեգը Փինքի հետ աշխատել է ինը օր, որի ընթացքում ստեղծվել են 6 երգ։ Նաև հավելել Է, որ Փինքը, աշխատելով «Blow Me (One Last Kiss)» երգի վրա, ամեն ինչ արել է այնպես, ինչպես հարկ է համարել։

«Blow Me (One Last Kiss)» երգը արագ տեմպով էլեկտրո և դանս-փոփ ստեղծագործություն է, որն ունի 4 րոպե 16 վայրկյան տևողություն։ Երգը սկսվում է կարճ էլեկտրոնային ներածությունով, որը խառնվում է էլեկտրական կիթառի ձայնի հետ։ Ջեսիկա Սաջերը նշել է, որ հարվածային գործիքներն իրենց կառուցվածքով հիշեցնում են իր «Raise Your Glass» երգը։ Երգը գրվել է սոլ-մաժոր տոնայնությամբ, րոպեում 114 հարված չափավոր տեմպով։ Երգի հնչողությունը բաղկացած է G6-G-Bm-Em-C ակորդներից։ Ստեղնաշարային հնչեղությունը ողջ երգի ընթացքում չի փոխվում։ Այն մնում է G տոնայնության մեջ։ Փինքի վոկալը ընդգրկում է E3-ից մինչև g5 ձայնածավալը։

«Blow Me (One Last Kiss)» երգը դրական արձագանքներ է ստացել քննադատների կողմից, որոնցից մի քանիսը նշել են Քելլի Քլարկսոնի «Stronger (What Doesn't Kill You)» երգի հետ նմանությունը, որի պրոդյուսերը նույնպես Գրեգ Քերսթինն է եղել։ Billboard ամսագրից Էնդրյու Համփը դրական է արտահայտվել երգի մասին՝ տալով նրան 100-ից 85 միավոր և հավելելով, որ սինգլը ստեղծվել է «So What» երգի ոգով։ Նույն Billboard ամսագրից Դանիել Լևին երգը նկարագրել է որպես «վրեժխնդիր, էներգետիկ և դառնացած երգ» փոփ-բեմի վետերանից։ Դրական գնահատական է տվել նաև PopCrush-ից Ջեսիկա Սեգերը, որը երգին հինգ աստղերից չորս ու կեսն է տվել և նշել, որ երգը  ստիպում է ավելի լավ զգալ իրեն բաժանումից հետո։ The Herald Sun-ից Քեթի Մաքեյբը դրական արձագանք է տվել՝ ավելացնելով, որ «եթե ապացույցներ էին անհրաժեշտ, որ Փինքը միջազգային աստղ է, ապա դրանք հայտնվել են հենց որ երկար սպասված սինգլը համացանցում հայտնվել է թողարկումից մեկ շաբաթ առաջ»։ Entertainment Weekly-ից Թեներ Ստրանսկին կարծում է, որ երգը կարող էր հայտնվել Քելլի Քլարկսոնի ալբոմում։ Ռոբի Դոուն նշել է, որ Փինքը միշտ էլ հոյակապ է, երբ համատեղում է իր հզոր վոկալն ու անպատկառ երաժշտությունը։

2012 թվականի հունիսի 16-ին «Blow Me (One Last Kiss)» երգը Ավստրալիայի սինգլների հիթ-շքերթում զբաղեցրել է առաջին հորիզոնականը։ Երգը գլխավորել է նաև գերմանական Airplay Chart հիթ-շքերթը՝ դառնալով Փինքի այդ հիթ-շքերթը գլխավորած տասներորդ երգը՝ այդ երկրում սահմանելով № 1 սինգլային ռեկորդը։ Բացի այդ, «Blow Me (One Last Kiss)» երգը հայտնվել Է Հարավային Աֆրիկայի հիթ-շքերթում՝ հասնելով 2-րդ հորիզոնականին։ Hot Dance Airplay հիթ-շքերթում երգը հասել է առաջին հորիզոնականին՝ այստեղ դառնալով Փինքի չորրորդ հիթը։

Երգի տեսահոլովակի պրեմիերան տեղի է ունեցել 2012 թվականի հուլիսի 26-ին, ժամը 19:50-ին MTV-ում և VEVO-ում։ Ռեժիսորը եղել է Դեյվ Մեյերսը, որը արդեն աշխատել էր Փինքի հետ նրա տեսահոլովակների մեծ մասում։ Տեսահոլովակի գունավոր տարբերակը թողարկվել է օգոստոսի 31-ին։

2012 թվականի սեպտեմբերի 6-ին MTV Video Music Awards 2012-ի ժամանակ Փինքը կատարել Է «Get the Party Started» և «Blow Me (One Last Kiss)» երգերը։ Դա երգի առաջին կենդանի կատարումն է եղել։ Ելույթի ընթացքում Փինքը հագել էր սպիտակ շապիկով սև կոմբինեզոն, իսկ սանրվածքը մոհաք էր։ Երգի ընթացքում և ավարտին Փինքը ակրոբատիկ հնարք է կատարել։ Փինքը սինգլը սեպտեմբերի 10-ին կատարել Է The Ellen DeGeneres Show-ում, իսկ սեպտեմբերի 14-ին՝ Alan Carr: Chatty Man-ում։ 2012 թվականի սեպտեմբերի 18-ին Փինքը կատարել է երգի ցենզուրային տարբերակը և իր հիթերից մեկը՝ «Who Knew»։ Փինքը նաև The Truth About Love Tour-ի սեթ-թերթի հիմնական մասը ավարտում է երգով, որին հաջորդում են «So What» և «Glitter in the Air» երգերը։

Ձայնագրության մասնակիցներ 
Հեղինակներ․
 Փինք՝ կոմպոզիտոր, վոկալ
 Գրեգ Քերսթին՝ կոմպոզիտոր, պրոդյուսեր, ստեղնաշարային գործիքներ, կիթառ, բաս կիթառ, երաժշտական ինժեներ
 Ջեսի Շեթքին՝ ինժեների օգնական
 Շերբան Գենեա՝ տեղեկություն
 Ֆիլ Շեֆորդ՝ ինժեների տեղեկատվական օգնական

Երգացանկ 
 Digital download
 «Blow Me (One Last Kiss)» — 4:16

 CD single
 «Blow Me (One Last Kiss)» — 4:16
 «The King is Dead But the Queen is Alive» — 3:44

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Հավաստագրումներ

Թողարկում

Ծանոթագրություններ 

2012 սինգլներ
Փինքի երգեր